open-index/open-wikipedia-markdown huggingface dataset:
Eridanos

**Eridanos** (, ) oli kreikkalaisessa mytologiassa myyttinen joki, jonka kerrottiin olevan Hyperboreassa. Sen henkilöitymänä esitettiin jokijumala, Okeanoksen ja Tethyksen poika. Eridanosta kutsuttiin jokien kuninkaaksi, jonka rantatörmiltä löytyi runsaasti meripihkaa. Joen varsinaista esikuvaa ei tunneta, ja antiikin kirjoittajat yhdistävät sen muun muassa Pohon ja Tonavaan.  Eridanoksen tytär oli Zeuksippe.

Hesiodos kertoi Tyfonin kylpevän Eridanoksessa. Herodotos epäilee koko joen olemassaoloa, ja väittää sen nimen perusteella olevan jonkun kreikkalaisen runoilijan keksintöä. Apollonios Rhodoslainen ja Ovidius yhdistävät joen meripihkan alkuperän heliadeihin, jotka muuttuivat poppeleiksi murehdittuaan veljensä Faethonin kohtalo. Tämä oli menettänyt isältään auringonjumala Heliokselta lainaamiensa aurinkovaunujen hallinnan ja pudonnut Eridanokseen sen jälkeen, kun Zeus pelastaakseen maan oli lyönyt häntä salamallaan. Faethonin ystävä Kyknos puolestaan etsi tämän ruumista joesta lakkaamatta, jolloin jumalat muuttivat hänet joutseneksi.

Vergiliuksen *[[Aeneis]]*-runoelman mukaan Eridanos oli yksi Haadeen läpi virtaavista joista.

Eridanos oli myös vähäisemmän joen nimi, joka virtasi Ateenan lähistöllä.

## Itämeren altaan joki
Ikivanhaa Itämeren paikalla virrannutta jokea, jonka geologit ovat havainneet kallioperän sedimenteistä, kutsutaan Eridanokseksi (). Se on ollut noin 2&nbsp;500 kilometriä pitkä joki, joka virtasi noin 25 miljoonaa vuotta sitten Gotlannin ohi lounaaseen ja jonka jokisuun sedimentit kerääntyivät ensin 25 miljoonaa vuotta sitten Puolaan, sitten 15 miljoonaa vuotta sitten Pohjois-Saksaan ja myöhemmin, 12–1 miljoonaa vuotta sitten, Tanskan länsipuolelle Pohjanmereen tai Alankomaihin. Sillä oli yksi sivuhaara Suomenlahden painaumassa ja toinen latvahaara Pohjanlahdella. Idea kutsua muinaista jokea Eridanokseksi tulee Puolasta, jossa geologit miettivät meripihkaa kuljettaneelle joelle nimeä.

## Lähteet
Sakari Orava

**Yrjö Sakari Orava** (s. 17. kesäkuuta 1945 Kokkola) on suomalainen kirurgi ja ortopedi, joka jäi eläkkeelle vuoden 2020 alussa. Orava on yksi maailman arvostetuimmista urheilukirurgeista ja hän on toiminut Suomen olympiajoukkueen ylilääkärinä vuosina 1988–2000. Orava on myös itse urheillut, ja hän on voittanut nyrkkeilyssä nuorten SM-kultaa 54 kg:n sarjassa vuonna 1962.

Orava valmistui lääketieteen lisensiaatiksi Oulun yliopistosta 1972 ja väitteli lääketieteen ja kirurgian tohtoriksi 1980. Liikuntalääketieteen erikoislääkäriksi hän valmistui 1986. Orava on erikoistunut urheilulääketieteeseen ja tehnyt urallaan yli 25&nbsp;000 leikkausta ympäri maailmaa. Hänellä oli vastaanotot Turussa, Madridissa ja Roomassa. Orava on naimisissa Aira Oravan kanssa ja heillä on poika ja tytär.

Kuuluisia Oravan operoimia urheilijoita ovat muun muassa yleisurheilijat Haile Gebrselassie ja Merlene Ottey sekä jalkapalloilijat David Beckham, Lionel Messi, Didier Deschamps, Josep Guardiola, Thomas Vermaelen ja Nicklas Bendtner. Hän on myös operoinut Serbian presidentin Boris Tadićin.

Oravalla on pitkäaikainen yhteistyösuhde AC Milanin lääkäreiden kanssa. Orava asui  Naantalissa 1996–2020 välisenä aikana. Vuodesta 2020 alkaen hän on asunut Kauniaisissa.

Orava on yhdessä Tarja Lappalaisen kanssa kirjoittanut omaelämäkerran *Elämäni urheilukirurgina*, joka julkaistiin vuonna 2020.

## Lähteet

## Kirjallisuutta
*
*

## Aiheesta muualla
Lissut

**Lissut** oli oululainen tyttöduo. Sen jäsenet Mitra ja Tiia (molemmat s. 1992) käyttivät itsestään nimiä M1tsQ ja T1tsQ ja esiintyessään pukeutuivat usein humoristisesti pissiksiksi. Duon ensimmäinen albumi, *[[Lissut (albumi)|Lissut]]*, julkaistiin 14. toukokuuta 2008. Levystä julkaistiin vuonna 2007 kaksi singleä: "Pissikset" ja "Hippa". Ensin mainitusta on tehty musiikkivideo, samoin kuin duon kappaleesta "Me mennään". Molemmat videot ovat katsottavana YouTubesta.

Lissut kävivät Pohjankartanon yläastetta, jossa myös on kuvattu musiikkivideo "Pissikset". "Pissikset"-kappale tehtiin alun perin Kiimingin yläasteen musikaaliin. "Me mennään" -musiikkivideo taas on kuvattu pääosin Latviassa.

Lissut ovat esiintyneet muun muassa DBTL:ssä kesällä 2007. He olivat vieraana *[[Summeri (televisio-ohjelma)|Summerissa]]* 31. heinäkuuta 2008.

Yhtyeen jäsen Mitra Kaislaranta osallistui vuonna 2013 kykyjenetsintäohjelma *[[Idols]]in* seitsemännelle tuotantokaudelle ja voitti kilpailun. Yhtyeen toinen jäsen Tiia Erämeri oli puolestaan mukana The Voice of Finlandin 3. tuotantokaudella.

## Lähteet

## Aiheesta muualla
* 
* 
*
Susan Lucci

**Susan Victoria Lucci** (s. 23. joulukuuta 1946 Scarsdale, New York) on yhdysvaltalainen näyttelijä. Hänet tunnetaan etenkin saippuasarjasta *[[All My Children]]*, jossa hän esiintyi Erica Kanen roolissa vuosina 1970–2011. Sittemmin Lucci on näytellyt sarjassa *[[Devious Maids]]*.

Lucci voitti Daytime Emmy -palkinnon vuonna 1999, oltuaan sitä ennen ehdokkaana peräti 18 kertaa. Hän on saanut myös oman tähtensä Hollywood Walk of Famelle. 

Lucci on ollut vuodesta 1969 lähtien naimisissa itävaltalaisen liikemiehen Helmut Huberin kanssa. Luccin tytär Liza Huber on äitinsä tavoin näyttelijä. 

## Lähteet

## Aiheesta muualla
*  
*
Joseph DePietro

**Joseph Nicholas "Joe" DePietro** (8. kesäkuuta 1914 Paterson, New Jersey – 19. maaliskuuta 1999 Fair Lawn, New Jersey) oli yhdysvaltalainen painonnostaja, hänen uransa suurin saavutus on alle 56 kilon sarjan olympiakulta Lontoosta 1948 yhteistuloksella 307,5 kg. Vuotta aikaisemmin hän oli voittanut samasta sarjasta maailmanmestaruuden.

## Lähteet
Estroni

**Estroni** (C18H22O2) on yksi estrogeenihormoneista. Kolmesta estrogeenihormonista estronia esiintyy naisen ruumiissa vähiten. Estronin johdannaisesta estronisulfaatista voidaan tuottaa estradiolia.

Estronilla on luustoa suojaava vaikutusta myös miehillä.

Estronin moolimassa on 270,366&nbsp;g/mol, sulamispiste 254,5&nbsp;°C ja CAS-numero 53-16-7.

## Tuotanto elimistössä

Estronia tuotetaan sekä munasarjoissa että rasvakudoksessa aromataasin avulla. 

Munasarjat muuntavat androstenedionia estroniksi. Androstenedionin yhdeksästoista hiiliatomi poistetaan aromataasireaktiossa demetylaatioreaktiolla.

Myös rasvakudos tuottaa ja varastoi estronia huomattavan suuressa määrin.

## Katso myös
* Estradioli
* Estrioli

## Lähteet

## Aiheesta muualla
*Terveysportti, metatesaurus: Estroni
*PubChem: Estroni 
*DrugBank: Estrone 
*KEGG: Estrone 
*ChemBlink: Estrone
Simon Fourcade

**Simon Fourcade** (s. 25. huhtikuuta 1984 Perpignan) on ranskalainen uransa lopettanut ampumahiihtäjä.

Ampumahiihtäjä Martin Fourcade on Simon Fourcaden veli.

## Arvokilpailut
Fourcade saavutti juniorien maailmanmestaruuskilpailuista kahdeksan mitalia; kultaa normaalimatkalta Koscieliskosta 2003, kultaa takaa-ajosta Kontiolahdella 2005 ja Haute Mauriennestä 2004. Haute Mauriennestä hän saavutti myös sprinttimestaruuden ja normaalimatkalta hopeaa. Sprinttihopeaa hän saavutti Ridnaun-Val Ridannasta 2002 ja Kontiolahden kisoista. Hän saavutti viimeksi mainitussa myös viestihopeaa.

Fourcade debytoi aikuisten arvokilpailuissa Torinon olympialaisissa 2006 sijoittuen normaalimatkalla 31:nneksi. Hän kilpaili myös saman vuoden Pokljukan MM-kilpailuissa, jossa hän hiihti ankkuriosuuden Ranskan yhdenneksitoista sijoittuneessa sekaviestijoukkueessa. Anterselvan MM-kisoissa 2007 Fourcade sijoittui sekä normaalimatkalla että yhteislähdössä kahdeksanneksi ja viestissä kymmenenneksi. Östersundissa 2008 hän sijoittui normaalimatkalla neljänneksi, takaa-ajossa kuudenneksi ja viidenneksi viestikilpailussa. Pyeongchangin MM-kilpailuissa 2009 hän oli normaalimatkalla neljäs, sprintissä kuudes, yhteislähdössä yhdeksäs ja takaa-ajossa kymmenes. Sekaviestissä hän toi Ranskan joukkueen voittajana maaliin 6,2 sekuntia ennen Ruotsia. Miesten viestissä hän ankkuroi Ranskan neljänneksi. Vancouverin olympialaisissa 2010 hän oli yhteislähdössä neljästoista. Hanty-Mansijskin MM-kilpailuissa 2011 hän sijoittui sprintissä 13:nneksi, takaa-ajossa kuudenneksi ja yhteislähdössä 15:nneksi. Ruhpoldingin MM-kilpailuissa 2012 hän saavutti hopeaa normaalimatkalla ja miesten viestissä, oli sprintissä ja yhteislähdössä viides sekä takaa-ajossa kuudes. Nové Měston MM-kilpailuissa 2013 hän kuului Ranskan hopeajoukkueeseen miesten viestissä sekä sijoittui normaalimatkalla kuudenneksi ja yhteislähdössä yhdeksänneksi. Sotšin olympialaisissa 2014 hän oli normaalimatkalla kolmastoista. Kontiolahden MM-kilpailuissa 2015 hän hiihti avausosuuden pronssia saaneessa Ranskan viestijoukkueessa. Lisäksi hän oli sprintissä ja normaalimatkalla neljäs, yhteislähtökilpailussa yhdeksäs ja takaa-ajossa kymmenes. Oslon MM-kilpailuissa 2016 hän sijoittui normaalimatkalla kymmenenneksi.

## Maailmancup

Maailmancupissa Fourcade debytoi kaudella 2003–2004. Ensimmäisen palkintosijansa maailmancupissa hän saavutti 2006–2007 Lahden normaalimatkalla sijoituttuaan maanmiehensä Raphaël Poiréen jälkeen toiseksi. Kaudella 2008–2009 hän oli Östersundin sprinttikilpailussa kolmas ja kaudella 2009–2010 Pokljukan normaalimatkalla toinen. Kaudella 2011–2012 Fourcade oli kolmas Hochfilzenin takaa-ajossa sekä toinen Oberhofin sprinttikilpailussa ja yhteislähdössä sekä Nové Měston sprintissä. Kaudella 2012–2013 hän sijoittui toiseksi Hanty-Mansijskin takaa-ajokilpailussa.

Maailmancupin kokonaispisteissä hän on ollut viidestoista kaudella 2008–2009, seitsemäs kaudella 2009–2010 ja viides kaudella 2011–2012. Hän voitti normaalimatkan cupin kaudella 2011–2012 ja oli samassa cupissa viides 2013–2014. 

Fourcade lopetti uransa ampumahiihtäjänä keväällä 2019.

## Lähteet
* 

### Viitteet
Harald Schmidt

**Harald Schmidt** (s. 18. elokuuta 1957) on saksalainen näyttelijä, koomikko ja talk show -juontaja.

## Televisio-ohjelmat
### ''Harald Schmidt Show''
*Harald Schmidt Show* on saksalainen talk show -ohjelma, joka on verrattavissa *[[Late Night with Conan O'Brien]]* tai *[[Late Night with David Letterman]]* -ohjelmiin. Ohjelmassa on stand up -komiikkaa sekä tunnettuja saksalaisia ja ulkomaisia vieraita. Ohjelmaa tuotettiin Sat.1-kanavalle 5. joulukuuta 1995 – 23. joulukuuta 2003.

### ''Harald Schmidt''
*Harald Schmidt* -ohjelma alkoi 23. joulukuuta 2004 ARD-kanavalla. Ohjelmaan kuului vähemmän julkkishaastatteluita ja enemmän vapaamuotoista keskustelua ajankohtaisista aiheista. Schmidtin kanssa ohjelmassa esiintyi Manuel Andrack.

### ''Schmidt & Pocher''
Vuoden 2007 lopulla tuli Andrackin tilalle koomikko Oliver Pocher ja ohjelman nimeksi muutettiin *Schmidt & Pocher*.

## Aiheesta muualla
*
Ohjaskelkkailun maailmanmestaruuskilpailut 1987

**Ohjaskelkkailun maailmanmestaruuskilpailut 1987** järjestettiin Iglsissä Itävallassa. Kilpailut olivat järjestyksessään lajin 22. maailmanmestaruuskilpailut.

## Miesten yksikkö

### Naisten yksikkö

## Miesten kaksikko

## Mitalitaulukko

## Lähteet
*Miesten kaksikon maailmanmestarit 
*Miesten yksikön maailmanmestarit 
*Naisten yksikön maailmanmestarit
Michael Bell

**Michael Patrick Bell** (s. 30. heinäkuuta 1938 Brooklyn, New York) on yhdysvaltalainen näyttelijä, joka tunnetaan paremmin lukuisista äänirooleistaan. Erityisesti 1980-luvulla hän tuli tunnetuksi ääninäyteltyään animaatioissa, kuten *[[Smurffit (animaatiosarja)|Smurffit]]*, *[[Action Force (vuoden 1985 animaatiosarja)|Action Force]]* ja *[[The Transformers]]*. Bell oli myös vuonna 1988 Lex Luthorin äänenä Teräsmiehen animaatiosarjassa.

Bell toimi The Transformersissa Prowlin äänenä ja koe-esiintyi samaan rooliin *[[Transformers: Animated]]iin*, mutta roolittajien mukaan hän ei sopinut rooliin. Tämä ihmetytti Belliä, joka oli hahmon alkuperäinen ääni.

Syksyllä 2009 Top of the Limit sivusto listasi Bellin sijalle 9, laatimassaan kymmenen parasta videopelien ääninäyttelijää.

Bellin tytär Ashley Bell on myös näyttelijä.

## Lähteet

## Aiheesta muualla
* Voice Chasers 
* The Transformers Wiki
* TV.com
Marina Anisina

**Marina Vjatšeslavovna Anisina** (; s. 30. elokuuta 1975) on ranskalainen taitoluistelija. Hänen vanhempansa ovat venäläisiä; äiti on entinen taitoluistelija Irina Tšernjajeva ja isä entinen jääkiekkoilija Vjatšeslav Anisin. Molemmat työskentelevät nyttemmin valmentajina. 

Anisina on voittanut jäätanssista pronssia talviolympialaisissa 1998 ja kultaa 2002. Lisäksi hän on voittanut maailmanmestaruuskilpailuissa kerran kultaa ja kolmesti hopeaa. Ranskan-mestari hän oli useina perättäisinä vuosina; lisäksi mestaruuksia tuli muun muassa Euroopan-mestaruuskilpailuissa. 

Anisinan parina oli aktiiviuralla Gwendal Peizerat vuodesta 1993. Hän meni 23. helmikuuta 2008 naimisiin venäläisnäyttelijä Nikita Džigurdan kanssa.

## Lähteet

## Aiheesta muualla
Gwendal Peizerat

**Gwendal Peizerat** (s. 21. huhtikuuta 1972) on ranskalainen taitoluistelija. Hän voitti jäätanssista vuoden 1998 talviolympialaisissa pronssia ja vuonna 2002 kultaa. Peizerat’n parina oli aktiiviuran aikana Marina Anisina.

Hän on valmistunut EMLYON Business Schoolista.

## Lähteet

## Aiheesta muualla
Mary Kay Place

**Mary Kay Place** (s. 23. syyskuuta 1947) on yhdysvaltalainen näyttelijä. Hän syntyi Tulsassa, Oklahomassa, ja valmistui Tulsan yliopistosta.

Place esiintyi vuosina 1976–1977 sarjassa *[[Mary Hartman, Mary Hartman]]*. Hän voitti vuonna 1977 Emmy-palkinnon. Hän on jatkanut uraansa tuleville vuosikymmenille paitsi näyttelijänä, myös ohjaajana ja käsikirjoittajana.

## Aiheesta muualla
*
Gundegmaa Otryad

**Gundegmaa Otryad** (s. 23. toukokuuta 1978 Ulaanbaatar) on mongolialainen pistooliampuja.

Gundegmaa Otryad on saavuttanut MM-kilpailuissa kaksi pronssia. Ensimmäisen niistä hän sai Barcelonasta 1998 25 m urheilupistoolin joukkuekilpailusta ja seuraavan Zagrebista 2006 saman lajin henkilökohtaisesta kilpailusta.

Pekingissä 2008 Otryad ampui hopealle 25 metrin urheilupistoolissa. Hän johti peruskilpailun jälkeen, mutta Kiinan Chen Ying loisti finaalilaukauksissa ja nousi voittoon.

## Lähteet
*Profiili ISSF Newssissä 
*ISSF:n tietokanta

### Viitteet
Ohjaskelkkailun maailmanmestaruuskilpailut

**Ohjaskelkkailun maailmanmestaruuskilpailut** järjestettiin ensimmäisen kerran vuonna 1955. Kilpailuja ei ole vuotta 1960 lukuun ottamatta järjestetty koskaan samana vuonna olympialaisten kanssa. Ne on pidetty suurimman osan historiasta vuoden välein, joskus kuitenkin kahden vuoden välein. Naisten ja miesten yksikkö sekä miesten kaksikko ovat olleet alusta asti kisaohjelmassa. Sekajoukkue on ollut ohjelmassa vuodesta 1989 lähtien.

## Kilpailupaikat

*1955 Oslo
*1957 Davos
*1958 Krynica
*1959 Villard-de-Lans
*1960 Garmisch-Partenkirchen
*1961 Girenbad
*1962 Krynica
*1963 Imst
*1965 Davos
*1967 Hammarstrand
*1969 Königssee 
*1970 Königssee
*1971 Olang
*1973 Oberhof
*1974 Königssee
*1975 Hammarstrand
*1977 Igls
*1978 Imst
*1979 Königssee
*1981 Hammarstrand
*1983 Lake Placid
*1985 Oberhof
*1987 Igls
*1989 Winterberg
*1990 Calgary
*1991 Winterberg
*1993 Calgary
*1995 Lillehammer
*1996 Altenberg
*1997 Igls
*1999 Königssee
*2000 St. Moritz
*2001 Calgary
*2003 Sigulda
*2004 Nagano
*2005 Park City
*2007 Igls
*2008 Oberhof
*2009 Lake Placid
*2011 Cesana
*2012 Altenberg
*2013 Whistler
*2015 Sigulda
*2016 Königssee
*2017 Igls
*2019 Winterberg
*2020 Sotši
*2021 Königssee
*2022 Winterberg (Naisten kaksikko)
*2023 Oberhof
*2024 Altenberg
*2025 Whistler

## Lähteet
*FIL, Fédération Internationale de Luge de Course
Larry Siegfried

**Larry Siegfried** (22. toukokuuta 1939 – 14. lokakuuta 2010) oli yhdysvaltalainen koripalloilija. Hän syntyi Shelbyssä, Ohiossa, ja menestyi jo yliopistotason pelaajana Ohio Statessa.

Siegfried pelasi NBA:ssa 1960-luvulta 1970-luvun alkuun. Pisimpään hänellä oli ammattilaisseuranaan Boston Celtics.

## Lähteet
Marc-Joseph Marion du Fresne

**Marc-Joseph Marion du Fresne** (22. toukokuuta 1724 (kastettu) – 12. kesäkuuta 1772) oli ranskalainen merimies ja löytöretkeilijä. Hän syntyi Bretagnessa ja liittyi 1747 Ranskan Itä-Intian komppanian palvelukseen.

Itä-Intian komppanian hajottua vuonna 1769 Fresne lähti tutkimusmatkalle Etelämerelle. Hän löysi Crozetsaaret tammikuussa 1772. Lisäksi hän saapui muun muassa Prinssi Edwardin saarille ja Tasmaniaan.

Du Fresne seurueineen ajautui vihollisuuksiin maorien kanssa; heidät surmattiin Bay of Islandsilla Uudessa-Seelannissa.

## Lähteet
* Edward Duyker, *The Discovery of Tasmania: Journal Extracts from the Expeditions of Abel Janszoon Tasman and Marc-Joseph Marion Dufresne 1642 & 1772*, St David's Park Publishing/Tasmanian Government Printing Office, Hobart, 1992, pp. 106, .
* Edward Duyker, *An Officer of the Blue: Marc-Joseph Marion Dufresne 1724—1772, South Sea Explorer*, Miegunyah/Melbourne University Press, Melbourne, 1994, pp. 229, .
 
### Viitteet

## Aiheesta muualla
* 
* 
*
Newcastle Vipers

**Newcastle Vipers** on englantilainen jääkiekkojoukkue, jonka kotipaikka on Newcastle upon Tyne. Se pelasi vuosina 2005–2011 korkeimmalla tasolla eli Elite Ice Hockey Leaguessa. Vipers on perustettu vuonna 2002. Pelattuaan kolme kautta toiseksi korkeimmalla sarjatasolla British National Leaguessa, se nousi Elite Ice Hockey Leagueen kaudeksi 2005. Se hämmästytti yleisön voittamalla Play-Offit heti ensimmäisellä sarjakaudellaan. Seuraavalla kaudella ei mennyt yhtä hyvin. Seuran kapteeni loikkasi vastustajajoukkueeseen.

Vipersin edeltäjä Newcastle Jesters oli vuosituhannen vaihteessa suomalaisen Hjallis Harkimon omistuksessa.

Suomalaisista joukkueessa on pelannut muun muassa Patrik Forsbacka 2010–2011.
 
## Lähteet
Christian Reitz

**Christian Reitz** (s. 24. huhtikuuta 1987 Löbau) on saksalainen pistooliampuja ja maailmanmestari.

Christian Reitz on voittanut MM-kilpailuissa Zagrebissa 2006 poikien sarjassa 25 m olympiapistoolilla maailmanmestaruuden ja joukkuehopean. Lisäksi hänellä on hallussan 25 m olympiapistoolin miesten finaalin maailmanennätys ja peruskilpailun sivuava maailmanennätys Milanon maailmancupista, sekä joukkuemaailmanennätys EM-kilpailuista Belgradista 2005.

Ensimmäisen aikuisten arvokisamitalinsa hän otti Pekingin olympialaisissa 2008. Hän sijoittui 25 metrin olympiapistoolissa kolmanneksi.

## Maailmanennätykset

## Lähteet
*Profiili ISSF Newsissä
*ISSF:n tietokanta
*
Technical Difficulties

**Technical Difficulties** on Racer X:n albumi. Se julkaistiin vuonna 1999. 

## Kappaleet

#"Phallic Tractor" - 0:56
#"Fire of Rock" - 4:57
#"Snakebite" - 4:23
#"Technical Difficulties" - 4:21 *
#"Miss Mistreater" - 4:32
#"Bolt in My Heart" - 4:11
#"17th Moon" - 4:06
#"Waiting" - 4:30
#"Poison Eyes" - 4:18
#"B.R.O." - 1:20 **
#"God of the Sun" - 5:16
#"Give It to Me" - 3:16
#"The Executioner's Song" - 4:09
#"Children of the Grave" (Black Sabbath cover) - 5:16

* "Children of the Grave" vain Japanin julkaisussa. 

## Kokoonpano
* Jeff Martin - laulu
* Paul Gilbert - kitarat
* John Alderete - basso
* Scott Travis - rummut

## Aiheesta muualla
* 
*
Prinssi Edwardin saaret

**Prinssi Edwardin saaret** ovat Etelä-Afrikkaan kuuluva kahden saaren saariryhmä merellä 2&nbsp;160 kilometriä Kapkaupungista etelään. Saariston kaksi saarta ovat suurempi Marion ja pienempi Prinssi Edwardin saari. Saarilla on huomattava määrä pesiviä merilintuja ja ne ovat olleet vuodesta 2013 osa merensuojelualuetta. Saarilla on kaksi eteläafrikkalaista sääasemaa, joilla on henkilöstöä ympäri vuoden.

## Maantiede

Prinssi Edwardin saaret sijaitsevat noin 2&nbsp;160 kilometriä Etelä-Afrikan Kapkaupungista etelään ja ne ovat Etelä-Afrikan eteläisin osa. Saaristo koostuu kahdesta saaresta. Saarista suurempi on Marion, jonka pinta-ala on noin 290&nbsp;km². Pienempi saari on Prinssi Edwardin saari, jonka pinta-ala on noin 45&nbsp;km². Marionin korkein kohta on 1&nbsp;230 metriä merenpinnan yläpuolella ja Prinssi Edvardin saaren 672 metriä. Molemmat saaret ovat tuliperäisiä. Saaret ovat merenpohjasta kohoavan kahden kilpitulivuoren huippuja. Saarien vanhin mitattu kiviaines on iältään noin 450&nbsp;000 vuotta.

### Luonto
Saarien kasvillisuuteen lukeutuvat levät, sammalet, jäkälät ja 27 putkilokasvilajia. Alueet yli 500:n metrin korkeudella ovat kylmyysaavikkoa ja niiden ainoa putkilokasvilaji on *[[Azorella selago]]*, jota tavataan 800:n metrin korkeuksiin saakka. Sitä runsaampia ovat jäkälät ja sammalet. Matalammat seudut ovat hyvin soisia runsaiden sateiden takia. Maalla eläviä selkärangattomia on noin 100 lajia. Merilintulajeja on 29. Saarilla pesiviin lintuihin kuuluvat muiden muassa *[[Leucocarbo melanogenis]]*-merimetso ja *[[Thalassarche carteri]]*-albatrossi. Saarilla esiintyy myös noin 40&nbsp;% koko maailman jättiläisalbatrosseista. Pingviinilajeja on neljä. Saarten hylkeitä ovat etelänmerinorsu ja kaksi merikarhulajia.

Huomattavan uhan saarten luonnolle muodostavat tulokaslajit. Kissat hävitettiin saarilta 1990-luvun alussa, mutta hiiret ovat erittäin vakava ongelma. Hiiret syövät  lintujen poikasia vaarantaen lintujen tärkeät pesimäpaikat. Hiirien hävittämistä on suunniteltu. Saaristosta tehtiin suojelualue vuonna 1995 ja vuonna 2013 perustettiin saariston käsittävä merensuojelualue.

## Historia
Prinssi Edwardin saaret löysi Barent Barentzoon Ham vuonna 1663 ja ensimmäiset saarelle maihinnousseet olivat joukko hylkeenpyytäjiä vuosina 1803–1804. Sittemmin saarilla vieraili usein muita hylkeenpyytäjiä, sekä useampia tieteellisiä retkikuntia. Etelä-Afrikka liitti saaret itseensä vuonna 1948. Vanhin kahdesta sääasemasta perustettiin tammikuussa 1948. Marionin saarella on vakituisesti 10-12 meteorologia ja tutkijaa. Ryhmät viettävät saarella 13 kuukauden vuoron.

## Lähteet
Hjalmar Appelgren-Kivalo

**Otto Hjalmar Appelgren-Kivalo** (vuoteen 1906 **Appelgren**; 5. huhtikuuta 1853 Hyrynsalmi – 26. heinäkuuta 1937 Helsinki) oli Suomen valtionarkeologi. Aarne Äyräpään mukaan hän oli Suomen ensimmäinen täysimittainen muinaisjäännösten kaivaja.

Hjalmar Appelgren-Kivalo valmistui Helsingin yliopistosta filosofian kandidaatiksi vuonna 1884. Valmistumisensa jälkeen hänet nimitettiin yliopiston historialliskansatieteellisen museon amanuenssiksi. Toimen ohessa Appelgren-Kivalo toimi myös Suomen muinaismuistoyhdistyksen sihteerinä lähes koko kauden 1885–1898. Tänä aikana hän oli mukana perustamassa vuosikirjoja *Suomen museo* sekä *Finskt museum*.

Kun yliopiston museo yhdistettiin eräiden muiden museoiden kanssa vuonna 1893 muinaistieteellisen toimikunnan alaiseksi Valtion historialliseksi museoksi (nyk. Suomen kansallismuseo), Appelgren-Kivalo nimitettiin toimikunnan konservaattoriksi. Vuonna 1915 Hjalmar Appelgren-Kivalo nimitettiin J. R. Aspelinin kuoltua valtionarkeologiksi. Tässä tehtävässä hän toimi eläkkeelle jääntiinsä saakka vuoteen 1926. 

Professorin arvonimi Appelgren-Kivalolle myönnettiin vuonna 1922.

Hjalmar Appelgren-Kivalon puoliso vuodesta 1893 oli soitonopettaja Linda Elisabeth Elmgren (1868–1894). Heidät on haudattu Helsingin Hietaniemen hautausmaalle.

## Bibliografia

* Suomen muinaislinnat; tutkimus vertailevan muinaistieteen alalla. Muinaismuisto-yhdistys, Helsinki 1891. (väitöskirja)
* Kreftings Methode für Reinigung und Konservierung von Metallgegenständen. Helsinki 1896.
* Muinaisjäännöksiä ja tarinoita Kemin kihlakunnan itäisissä osissa. Suomen Muinaismuisto-yhdistys, Helsinki 1882.
* Svenskarnes inflyttning till Finland. Suomen muinaismuisto-yhdistys, Helsinki 1897.
* Synpunkter i museifrågan. Helsinki 1900.
* Suomalaisia pukuja myöhemmältä rautakaudelta, osa I. Helsinki 1907.
* Kivikauden tutkimuksia. Suomen muinaismuisto-yhdistys, Helsinki 1908.
* Kaitaisten perintöhopeat. Helsinki 1910.
* Die Grundzüge des skythisch-permischen Ornamentstiles. Suomen muinaismuisto-yhdistys, Helsinki 1912.
* Opetusta muinaistieteessä. Helsinki 1920.
* Alt-altaische Kunstdenkmäler: Briefe und Bildermaterial von J. R. Aspelins Reisen in Sibirien und der Mongolei 1887-1889. Finnische Altertumsgesellschaft, Helsinki 1931.
* Appelgren-suku. Helsinki 1936.

## Lähteet
* 
* Vilkuna, Janne: *75 vuotta museoiden hyväksi. Suomen museoliitto 1923–1998*. Suomen museoliiton julkaisuja 45. Vammala 1998.

### Viitteet
Taavi Rissanen

**David ”Taavi” Rissanen** (7. lokakuuta 1864 Kuopion pitäjä – 29. kesäkuuta 1934 Suonenjoki) oli suomalainen kansakoulunopettaja, joka toimi SDP:n kansanedustajana vuosina 1907–1908.

## Elämä
Kuopion pitäjän Nilsiällä syntyneen Taavi Rissasen vanhemmat olivat torppari David Rissanen ja Eeva Stina Miettinen. Rissanen valmistui kansakoulunopettajaksi Sortavalan seminaarista 1891, jonka jälkeen hän työskenteli opettajana Juantehtaan kansakoulussa sen lopettamiseen vuoteen 1908 saakka. Juantehtaan työväenyhdistykseen kuulunut Rissanen vaikutti myös raittiusliikkeessä. Vuonna 1907 hänet valittiin kansanedustajaksi Suomen ensimmäisissä yksikamarisen eduskunnan vaaleissa.

Elokuussa 1907 Suomi-yhtiön asiamiehenä toiminut Rissanen sai velkakirjan väärennöksestä vuoden kuritushuonetuomion ja samalla hänet määrättiin menettämään kansalaisluottamuksensa kolmeksi vuodeksi. Rissasen valitettua tuomiosta hän sai kuitenkin pitää kansanedustajantoimensa vaalikauden loppuun saakka. Turun hovioikeus vahvisti tuomion 1909, mutta kaksi vuotta myöhemmin senaatin oikeusosasto hylkäsi kaikki syytteet.

Vuodesta 1912 lähtien Rissanen työskenteli Asikkalassa Rutalahden kansakoulussa, kunnes jäi eläkkeelle 1930. Hän vietti eläkepäiviään Suonenjoella ja kuoli sydänhalvaukseen 69-vuotiaana kesäkuussa 1934.

## Perhe
Taavi Rissasen puoliso oli Henriette Sofia Myrberg (s. 1868), jonka kanssa hän avioitui vuonna 1894.

## Lähteet
Radim Vrbata

**Radim Vrbata** (s. 13. kesäkuuta 1981 Mladá Boleslav, Tšekkoslovakia) on tšekkiläinen uransa lopettanut jääkiekkoilija, pelipaikaltaan oikea laitahyökkääjä. Hän on voittanut urallaan sekä maailmanmestaruuden että nuorten maailmanmestaruuden.

## Ura
### Juniorivuodet
Vrbata varattiin Kanadan juniorisarjoihin kesällä 1998 ensimmäisellä kierroksella. Hän siirtyikin pelaamaan QMJHL-liigan Hull Olympiquesiin kaudeksi 1998–1999. Hullissa Vrbata pelasi kaksi kautta, kunnes hänet kaupattiin Shawinigan Cataractesiin. Kaudella 2000–2001 oli QMJHL:n kuudenneksi tehokkain pelaaja ja joukkueensa toiseksi paras pisteiden tekijä. Vrbata teki 120 pistettä ja hänet valittiin kauden päätteeksi QMJHL:n ykköstähdistökentälliseen.

### Ammattilaisura
Vrbata varattiin NHL:ään vielä hänen pelatessaan juniorisarjoissa. Colorado Avalanche varasi hänet  212. varauksena. Vrbata pelasi ensimmäisen ammattilaisottelunsa kaudella 2000–2001 QMJHL-kauden jälkeen, kun hän pelasi yhden ottelun AHL:ssa Hershey Bearsissa. Kaudella 2001–2002 hän oli mukana myös Coloradon otteluissa NHL:ssä ja oli joukkueensa viidenneksi paras maalintekijä 18 maalillaan, vaikka pelasi osan kautta AHL:ssa.

Kaudella 2002–2003 Vrbata kaupattiin Carolina Hurricanesiin vaihdossa Bates Battagliaan. Carolinassa Vrbata pelasi vain yhden täyden kauden. Kauden 2004–2005 työsulun takia hän pelasi Extraligan Liberecissä. Kaudella 2005–2006 Vrbata jäi vähälle peliajalle Carolinassa ja hänet kaupattiin Chicago Blackhawksiin kesken kauden. Puolentoista kauden aikana Chicagossa Vrbata teki 75 pistettä. Hän oli kaudella 2006–2007 Chicagon toiseksi tehokkain pelaaja, mutta hänet kaupattiin kesällä 2007 Phoenix Coyotesiin vaihdossa Kevyn Adamsiin.

Phoenixissa Vrbata pelasi uransa parhaan kauden ja teki 27 maalia 76 ottelussa. Phoenix ei tehnyt kuitenkaan jatkosopimuksesta hänen kanssaan. Vrbata teki kesällä 2008 kolmen vuoden sopimuksen Tampa Bay Lightningin kanssa. Tampa Bayssä Vrbata ei onnistunut ja jäi lopulta pieneen rooliin. Vrbata lähti kesken kauden kotimaahansa BK Mladá Boleslaviin. Tammikuussa 2009 hän siirtyi työsulkukaudelta tuttuun HC Bílí Tygři Libereciin. Vrbata palasi NHL:ään ja Phoenixiin kaudeksi 2009–2010 tehden 82 ottelussa tehopisteet 24+19=43. Kaudella 2010–2011 hän pelasi 79 ottelua tehoilla 19+29=48.

### Maajoukkueessa

Tšekin nuorten maajoukkueessa Vrbata pelasi yhdet MM-kilpailut. Hän oli mukana voittamassa nuorten MM-kultaa vuonna 2001.

Aikuisten arvoturnauksessa Vrbata esiintyi ensimmäisen kerran vuoden 2003 MM-kilpailuissa. Vuoden 2005 MM-kilpailuissa Vrbata pelasi Tšekin MM-kultaa voittaneessa joukkueessa. Kolmannen kerran Vrbata edusti maataan MM-tasolla vuonna 2008 ja neljännen kerran vuonna 2009.

## Tilastot

## Lähteet
Italian ympäriajo 2006

**Italian ympäriajo 2006** oli järjestyksessään 89. maantiepyöräilyn Italian ympäriajo. Se järjestettiin 6. – 28. toukokuuta 2006. Kilpailun neljä ensimmäistä etappia ajettiin Belgiassa. Lähtöpaikkana oli Seraing ja maalina perinteiseen tapaan Milano. Reitin pituus oli 3&nbsp;526 kilometriä. 

Italian ympäriajossa järjestettiin joukkueaika-ajo ensimmäisen kerran vuoden 1988 jälkeen. Henkilökohtaisia aika-ajoja oli kaksi: prologi ja 50 kilometrin aika-ajo. Kilpailussa ylitettiin useita vuoria, kuten *Mortirolo*, *Monte Bondone* ja *Plan de Corones*.

Ivan Basso hallitsi kilpailua ylivoimaisesti voittaen toiseksi tulleen José Enrique Gutiérrezin yli yhdeksällä minuutilla. Basso voitti kolme henkilökohtaista etappia ja lisäksi hänen tallinsa Team CSC oli paras joukkueaika-ajossa. Suomen Jussi Veikkanen oli 70. lähes kaksi ja puoli tuntia Bassolle hävinneenä.

## Tulokset
### Kokonaiskilpailu

### Mäkikilpailu

### Pistekilpailu

### Intergiro -välikirikilpailu

### Joukkuekilpailu

## Etappien tulokset

## Lähteet
*La Gazzetta dello Sportin sivusto vuoden 2006 Italian ympäriajosta    

## Aiheesta muualla
Vera Muhina

**Vera Ignatjevna Muhina** (; 1. heinäkuuta (J: 19. kesäkuuta) 1889 Riika, Venäjän keisarikunta – 6. lokakuuta 1953 Moskova, Neuvostoliitto) oli neuvostoliittolainen kuvanveistäjä ja sosialistisen realismin tunnetuimpia edustajia. Hän syntyi Riiassa Latviassa, mutta lähti myöhemmin opiskelemaan Moskovaan ja Pariisiin. Muhina sai Neuvostoliiton kansantaiteilijan arvon.

## Nuoruus
Muhina syntyi Riiassa hyvin toimeen tulevaan perheeseen. Hänen isänsä, Ignat omisti leipomon ja kiinteistöjä. Hänen ollessaan 11 kuukauden ikäinen hänen äitinsä Nadezhda kuoli tuberkuloosiin. Hänen isänsä oli huolissaan tytärtensä terveydestä, ja he muuttivat sen vuoksi asumaan Krimille Feodosijaan. Isä kuoli kun hän oli päättänyt koulunsa. Kaksi hänen setään huolehti hänestä sekä kahdesta muusta sisaresta. He muuttivat melko pian isän kuoleman jälkeen Moskovaan, jossa Muhina aloitti Konstantin Juonin piirustuskoulussa. Hän otti myös tunteja kuvanveistosta.

Muhina haaveili myös Pariisista mutta hänen setänsä eivät halunneet päästää häntä sinne. Hän kuitenkin putosi reestä ja mursi nenänsä. Paikalliset lääkärit eivät saaneet sitä hoidettua kunnolla, ja hänen setänsä lähettivät hänet Pariisiin hoitoon. Pariisissa häntä opetti Rodinin oppilas Antoine Bourdellen Académie de la Grande Chaumièressa vuonna 1912. Lyhyen opiskelussa olleen tauon aikana hän kiersi Pariisissa paikallisia museoita. Ensimmäisen maailmansodan alkaessa vuonna 1914 hän palasi Venäjälle, jossa hän työskenteli kolme vuotta sairaanhoitajana.

## Myöhempi elämä
Sairaanhoitajana ollessaan Muhina tapasi pilkkukuumeseen sairastuneen tulevan miehensä Aleksei Zamkovin, joka oli endokrinologi ja kirurgi. He menivät neljän vuoden kuluttua naimisiin. 1930-luvulla hänen elämänsä ei ollut kovin vakaata, ja hänen miestään oli estetty työskentelemästä, ja he päättivät lähteä ulkomaille. Harkovassa Ukrainassa heidän matkansa junalla kuitenkin keskeytyi, ja heidät tuotiin junalla takaisin Moskovaan. Kun Neuvostoliitossa vuonna 1936 valmistauduttiin seuraavana vuonna pidettävään Pariisin maailmannäyttelyyn, arkkitehti Boris Iofan ehdotti Neuvostoliiton näyttelysalin koristamista Neuvostoliiton kansallisilla tunnuksilla vasaralla ja sirpillä. Vera Muhina voitti patsaasta järjestetyn kilpailun patsallaan *[[Teollisuustyöläinen ja kolhoosinainen]]*, jossa on hyvin vahvaa paatosta ja jäntevää ilmeikkyyttä. Myöhemmin Mosfilm käytti kuvaa ruostumattomasta teräksestä tehdystä patsaasta elokuviensa alkukuvana.

Muhina kuoli 64-vuotiaana 6. lokakuuta 1953 Moskovassa.

## Kuvia

Tiedosto:Paris-expo-1937-pavillon de l'URSS-13 (colorized).jpg|Vera Muhina, *Teollisuustyöläinen ja kolhoosinainen* Pariisin maailmannäyttelyssä vuonna 1937.
Tiedosto:Vera Mukhina. Bertran from Rose and Cross (1916).jpg|Vera Muhinan maalaus (1916).


## Lähteet

## Aiheesta muualla

* 
*
Esko Heikkilä

**Esko Heikkilä** voi tarkoittaa seuraavia:

* Esko Heikkilä (1914–2008), suomalainen yrittäjä, yritysjohtaja ja kauppaneuvos
* Esko Heikkilä, televisiosarjassa *Salatut elämät* esiintynyt henkilöhahmo.
Shackleton (Kuun kraatteri)

**Shackleton** on Kuun etelänavalla sijaitseva kraatteri. Se on nimetty tutkimusmatkailija Ernest Shackletonin mukaan.

Kraatterin reunavallin huiput kylpevät jatkuvasti auringonvalossa, mutta itse kraatteri on  pysyvästi varjossa. Lunar Prospector -luotain havaitsi kraatterin pohjalla normaalia suurempia määriä vetyä, mikä saattaa olla merkki vesijäästä. Näiden ominaisuuksiensa vuoksi kraatteria on harkittu yhdeksi pysyvän kuuaseman sijoituspaikaksi. Vallien huipuille olisi mahdollista rakentaa suuria aurinkopaneeleja tukikohdan energianlähteeksi, ja kraatterin pohjan pysyvät matalat lämpötilat puolestaan pitäisivät vedyn tai mahdollisen veden jäätyneenä, jolloin niitä voitaisiin käyttää aseman vesivaraston perustana.

## Lähteet
Glenn Murcutt

**Glenn Murcutt** (s. 25. heinäkuuta 1936) on australialainen arkkitehti. Hänelle on myönnetty Alvar Aalto -mitali vuonna 1992 ja Pritzker-palkinto 2002. Hän vastaanotti Praemium Imperialen vuonna 2021.

Murcutt opiskeli vuosina 1956–1961 Uuden Etelä-Walesin yliopistossa. Hän työskentelee yksityisesti. Vaikka työ on keskittynyt Australiaan, Murcutt on saavuttanut myös kansainvälistä mainetta esimerkiksi mestariluokkiensa ansiosta.

Murcuttista tuli vuonna 2004 Australian Architecture Associationin perustajapuheenjohtaja.
Kuopion museo

**Kuopion museo** on vuonna 1907 Kuopioon Snellmaninpuiston, entisen Kustaantorin reunaan valmistunut jugend-tyylinen museorakennus. Kuopion museo on Suomen kolmanneksi vanhin museorakennus Helsingin Ateneumin (1887) ja Turun taidemuseon (1904) jälkeen. Siinä on kansallisromanttisia piirteitä, ja se on saanut ulkomuotoonsa vaikutteita suomalaisista linnoista, kuten Olavinlinnasta ja Viipurin linnasta. Arkkitehtina toimi merkittävän osan Kuopion 1900-luvun vaihteen julkisista rakennuksista suunnitellut J. V. Strömberg. Rakennus luovutettiin käyttöönsä 2. heinäkuuta 1907.

Kuopion museossa sijaitsevat Kuopion luonnontieteellisen museon ja Kuopion kulttuurihistoriallisen museon näyttelytilat. Rakennuksessa toimi myös kaupunginkirjasto, kunnes viereiselle tontille nousi pitkän kädenväännön jälkeen vuonna 1967 uusi kirjastotalo. Kulttuurihistoriallinen museo ja luonnontieteellisen museo toimivat alueellisina vastuumuseoina.

## Peruskorjaus ja uusi Kantti-rakennus (2018-2021)
Museo suljettiin syksyllä 2018 peruskorjauksen vuoksi. Peruskorjauksen ja uudistuksen yhteydessä museo yhdistettiin Kuopion pääkirjaston rakennukseen, joka sijaitsee aivan museon vieressä. Kuopion museon ja kaupunginkirjaston yhdistävä, Kantiksi nimetty rakennus avattiin yleisölle kesäkuussa 2021. Tällöin avautuivat vaihtuvien näyttelyiden tila, museokauppa, työpajatilat sekä kahvila. Museon vanha osa, kulttuurihistorialliset ja luonnontieteelliset näyttelyt, avautuivat viivästysten jälkeen noin vuosi myöhemmin, toukokuussa 2022.

## Mammutti
Kuopion museon kestovetonaula on viimeisten vuosikymmenten ajan ollut villamammutista tehty aidon kokoinen ja näköinen rekonstruktio eli jäljennös. Jäljennöksen runko on valmistettu puusta, kanaverkosta, hartsista ja muoviyhdisteistä. Nahka ja karva on puolestaan peräisin useammasta myskihärästä.

Mammutin tarkkana esikuvana on ollut Lenajoen laaksosta paikallisen metsästäjän ja norsunluunkerääjän O. Šumahovin 1799 löytämän hyväkuntoisen jäätyneen mammutin ruho. Sen arveltiin olevan noin 30-vuotias ja painaneen 5&nbsp;000–5&nbsp;500 kiloa. Säkäkorkeus oli yli kolme metriä. Mammutin toteutti konservaattori ja taiteilija Eirik Granqvist.

Villamammuttien kerrotaan eläneen aikoinaan myös Kuopion seudulla. Nilsiästä Syvärinjärven rannalta löydettiin lokakuussa 1873 noin 22 000 vuotta vanha mammutin poskihammas.

## Katso myös
*Benjamin Ståhlberg

## Lähteet
*

### Viitteet

## Aiheesta muualla
*Kuopion museo
*Kuopion kulttuurihistoriallinen museo
*Kuopion luonnontieteellinen museo
*Kulttuurityötä maaseudulla, Suomen Kuvalehti, 14.01.1928, nro 3, s. 15, Kansalliskirjaston digitaaliset aineistot
* Maailman ihmeitä Kuopion museossa, Kansan kuvalehti, 10.02.1933, nro 7, s. 26, Kansalliskirjaston digitaaliset aineistot
Thom Mayne

**Thom Mayne** (s. 19. tammikuuta 1944) on yhdysvaltalainen arkkitehti, jolle myönnettiin vuonna 2005 Pritzker-palkinto. Hän opiskeli Etelä-Kalifornian ja Harvardin yliopistoissa. Mayne johtaa Morphosis-arkkitehtuuritoimistoa, jonka hän perusti vuonna 1972. 

Maynen suunnittelutöitä on muun muassa vuonna 2000 käyttöön otettu Toronton yliopiston Graduate House Kanadassa.

## Aiheesta muualla
Gottfredson

**Gottfredson** on sukunimi. Nimen tunnettuja kantajia ovat:

* Floyd Gottfredson (1905–1986), Mikki Hiiri -sarjakuvien piirtäjä
* Linda Gottfredson (1947–), älykkyyden ja yhteisön tutkija sekä Delaware'in yliopiston kasvatuspsykologian professori.
Sädeviiru

**Sädeviiru** on joistain Kuun ja joidenkin muidenkin taivaankappaleiden törmäyskraattereista lähtevä kirkas sädemäinen muodostuma, joka on syntynyt törmäyksessä ulos viskautuneesta aineesta.

Säteiden alueella on monesti niin sanottuja sekundaarisia kraattereita, jotka syntyvät ulos viskautuneen aiheen itsensä törmätessä taivaankappaleen pintaan. Kraatterin sädeviiruluonne riippuu kraatterin iästä ja siitä mitä ainetta kraatterista ulos viskautuu. Sädeviirut saattavat ulottua satojen-tuhansien kilometrien päähän kraatterin reunasta. 

Tunnettuja Kuun sädeviirukraattereita ovat Tyko, Kopernikus, Kepler, Aristarkhos ja Proclus.

## Lähteet

## Aiheesta muualla

* 
*
Penniinit

**Penniinit** on matalahko vuoristo, joka ulottuu pohjois-eteläsuuntaisena Skotlannista Englannin pohjoisosiin. Se on vedenjakaja, joka erottaa toisistaan Luoteis- ja Koillis-Englannin. Penniineiltä länteen virtaa kolme Irlanninmereen laskevaa jokea: Eden, Ribble ja Mersey. Itään, Pohjanmereen, laskevat Tyne, Tees, Wear, Swale, Ure, Calder, Aire, Don ja Trent.  

Pitkin Penniinejä kulkee 429 kilometriä pitkä vaellusreitti. Sen korkein kohta on 893 metriä merenpinnan tason yläpuolelle kohoava Cross Fell. 

## Lähteet

## Aiheesta muualla
Susan Price

**Susan Price** (s. 1955 Dudley) on englantilainen lasten- ja nuortenkirjailija. Hän on kirjoittanut arkielämän kuvauksia, eläintarinoita, fantasiaa, tieteiskirjallisuutta, kauhua ja historiallisia romaaneja. Hänen tunnetuin teoksensa on  *Sterkarmin poika* (1998), joka sai Guardianin lastenkirjallisuuspalkinnon. Hänen teoksensa *The Ghost Drum* voitti vuonna 1988 Carnegie-mitalin.

## Teokset
### Nuortenromaaneja

* *Twopence a Tub* (1975)
* *Sticks and Stones* (1976)
* *Home from Home* (1977)
* *Christopher Uptake* (1981)
* *From Where I Stand* (1984)
* *The Ghost World Sequence*:
** *Ghost Drum* (1987)
** *Ghost Song* (1992)
** *Ghost Dance* (1993)
* *Foiling the Dragon* (1994)
* *Elfgift* (1995)
* *Elfking* (1996)
* *Sterkarm*: *The Sterkarm Handshake* (1998, suom. *Sterkarmin poika*); *A Sterkarm Kiss* (2003)
* *The Ghost Wife* (1999)
* *Wolf Sisters* (2001)
* *The Bearwood Witch* (2001)
* *The Pagan Mars Trilogy*: *Odin's Voice* (2005); *Odin's Queen* (2006); *Odin's Son* (2008)
* *Feasting the Wolf* (2007)

### Lastenromaaneja

* *The Devil's Piper* (1973)
* *In a Nutshell* (1983)
* *Odin's Monster* (1986)
* *Master Thomas Katt* (1988)
* *The Bone Dog* (1989, suom. *Luukoira*)
* *Phantom from the Past* (1989)
* *A Feasting of Trolls* (1990)
* *Thunderpumps* (1990)
* *Knocking Jack* (1992)
* *Coming Down To Earth* (1994)
* *A True Spell and a Dangerous* (1998)
* *The Saga of Aslak* (1997)
* *Pedro (Piccadilly Pips)* (1997)
* *Wolf's Footprint* (2003)
* *Olly Spellmaker & the Sulky Smudge* (2004)
* *Olly Spellmaker and the Hairy Horror* (2004)
* *Olly Spellmaker: Elf Alert!*(2005)

### Novellikokoelmia

* *The Carpenter and Other Stories* (1981)
* *Ghosts at Large* (1984)
* *Ghostly Tales* (1987)
* *Here Lies Price* (1987)
* *Forbidden Doors* (1991)
* *Head and Tales* (1995) 
* *Hauntings* (1995)
* *Nightcomers* (1997)
* *The Story Collector* (1998)
* *Ghosts and Lies* (1998)
* *Telling Tales* (1999)
* *The Kings Head* (2002)
* *The Fraid*

### Toimittajana

* *Horror Stories* (1988)
* *The Treasury of Nursery Tales* (1991)
* *The Dark Side: Truly Terrifying Tales* (2007)

## Aiheesta muualla
* Kotisivut  
* Susan Price. Fantastic Fiction.
Gimte

**Gimte** on kylä Hann. Mündenin kunnassa, Göttingenin piirikunnassa, Ala-Saksin osavaltiossa, Saksassa. Gimtessä oli vuoden 2007 joulukuussa noin 2&nbsp;150 asukasta. Kylän pinta-ala on 5,01 neliökilometriä. Gimten "Ortsbürgermeister" on Peter Katzwinkel (SPD). Gimte sijaitsee Weser-joen oikealla rannalla.

Gimtessä on muun muassa hotelli, ravintola, kioski, autokoulu, leipomo ja ruokakauppa.

## Historia

Gimte mainitaan ensimmäistä kertaa vuonna 970 nimellä *Gemmet*. Vuonna 1006 paikkakunnalle rakennettiin Marien-Kirche-niminen kirkko, jonka tuhatvuotisjuhlia vietettiin vuonna 2007. 1960-luvulle saakka tukinuitto ja kalastus Weser-joella olivat Gimten pääelinkeinoja. Muita tulonlähteitä ovat olleet lisäksi puuteollisuus ja pellavanjalostus.

## Lähteet

## Aiheesta muualla

*Gimten kotisivut
Luettelo televisiosarjan Star Trek – uusi sukupolvi jaksoista

Tämä on **luettelo [[Star Trek – uusi sukupolvi]] televisiosarjan jaksoista**. Ohjelma alkoi Yhdysvalloissa 28. syyskuuta 1987 ja päättyi 23. toukokuuta 1994.

## 1. tuotantokausi

## 2. tuotantokausi

## 3. tuotantokausi

## 4. tuotantokausi

## 5. tuotantokausi

## 6. tuotantokausi

## 7. tuotantokausi

## Lähteet
Salon kylä

**Salon kylä** on entisen Uskelan pitäjän maakirjakylä ja nykyään osa Saloa. Salon kylän kylätontin paikalla sijaitsee nykyisin Salon aluesairaala ja pääterveysasema. Salon kylä antoi nimensä ensinnäkin Salon kappeliseurakunnalle, joka oli yksi Uskelan jo keskiajalla syntyneitä kappeliseurakuntia, sittemmin myös Salon kauppalalle, vaikka itse kauppala ei alkujaan syntynytkään Salon kylän maille. Salon keskiaikainen kappelikirkko sijaitsi mäellä, jonne 1830-luvulla rakennettiin Uskelan uusi kivikirkko. Silloin vanha kappelikirkko purettiin. Salon kylässä oli 1800-luvulla kahdeksan maakirjatilaa. 

Salonjoen ylittävän sillan pieleen, noin 1,5 kilometrin päähän Salon kylästä, liikenteellisesti keskeiseen paikkaan Joensuun kartanon omistamalle maalle syntyi 1800-luvun kuluessa epävirallinen kauppala, joka sai vuonna 1887 kauppalaoikeudet. Kun kauppalan aluetta vuonna 1932 suuresti laajennettiin, tuli Salon kylästä osa kauppalan uutta aluetta. Salon aluesairaala aloitti toimintansa vuonna 1935 Salon kylän Nokan rusthollin entisessä päärakennuksessa. Sittemmin Salon kylän luonne maakirjakylänä on kokonaan hämärtynyt kaupunkirakentamisen edettyä.

## Lähteet
Nikola Sarcevic

**Nikola Sarcevic** (s. 9. heinäkuuta 1974 Örebro, Ruotsi) on serbialaisruotsalainen basisti ja laulaja. Hän on Millencolin-yhtyeen jäsen Sarcevic on ollut Millencolinissa alusta asti, ja yhtyeen lisäksi hän on ollut soolouralla.. Sarcevic asuu Göteborgissa Ruotsissa vaimonsa Lisan kanssa. 
 
## Soolouran albumit
* Lock-Sport-Krock (2004) (julkaistu vain Ruotsissa)
* Roll Roll and Flee (2006)
* Nikola & Fattiglapparna (2010)
Viimeinen ratikkamatka

__NOTOC__
**Viimeinen ratikkamatka** on Aarne Tenkasen järjestyksessään neljäs albumi, joka julkaistiin 7. helmikuuta 2007. Se oli ensimmäinen Tenkasen albumi, joka tehtiin ilman vuonna 2003 kuollutta Gösta Sundqvistia. Albumi toimi kunnianosoituksena Sundqvistille.

Leevi and the Leavings -yhtyeen Risto Paananen (Napsi Raatonen) ja Niklas Nylund (Anders From) soittavat albumilla salanimillä. Nylund toimi myös levyn tuottajana.

Albumi debytoi Suomen virallisen listan sijalla 17.

## Kappaleet
#
#
#
#
#
#
#
#
#
#

## Kokoonpano
* Aarne Tenkanen – laulu
* Tommy Huovinen – kitara, taustalaulu
* Napsi Raatonen – basso
* Niklas Mansner – akustinen kitara
* Anders From – rummut, basso, kitarat, ohjelmointi
* Kalervo Raumanen – taustalaulut

+

* Taisto Piipponen – sanoitus, sävellys, sovitus
* Anders From – sovitus
* Albert Susi – sovitus

## Arvostelut
* Smackthejack.net: 

## Lähteet

## Aiheesta muualla
* ''Viimeinen ratikkamatka'' discogs.com -sivustolla
Star Trek – uusi sukupolvi

**Star Trek – uusi sukupolvi** (*Star Trek: The Next Generation*, *ST: TNG*, *TNG*) on alun perin vuosina 1987–1994 esitetty yhdysvaltalainen televisiosarja. Se sijoittuu *[[Star Trek]]in* maailmaan, kronologisesti noin sadan vuoden päähän alkuperäisen sarjan tapahtumista.

## Rooleissa

### Päähenkilöt

### Muut henkilöt

## Asetelma
Sarja kertoo edelleen avaruusalus *Enterprisen* miehistöstä – alus on jo viides samaa nimeä kantava Liiton tähtilaiva. Sarjan keskeisiä henkilöitä ovat muun muassa kapteeni Jean-Luc Picard (Patrick Stewart), ensimmäinen upseeri ("försti") William Riker (Jonathan Frakes) sekä operaatioupseerina palveleva androidi Data (Brent Spiner).

Entiset Liiton viholliset, klingonit, ovat nyt liittolaisia (tai ainakin ystäviä) ja uudeksi viholliseksi nousevat pysäyttämättömän voimakkaat ja teknologisesti kehittyneet borgit. Eräs tärkeimmistä vierailevista hahmoista on *[[Q (Star Trek)|Q]]* (John de Lancie), kaikkivoipa, kaikkitietävä ja omahyväinen olento, joka ei ole erityisen kiinnostunut alempien olentojen asioista viihdytystarkoitusta enempää.

## Vierailuja alkuperäisestä sarjasta

Sarjan jaksoissa nähdään muutamia alkuperäisen sarjan hahmojen vierailuja. Sarjan pilottijaksossa lääkintäamiraali McCoy on lyhyesti esillä pienessä sivuroolissa. Spock ja hänen isänsä Sarek nähdään viidennellä tuotantokaudella kaksiosaisessa jaksossa. Sarek nähdään lisäksi  omassa jaksossaan kolmannella tuotantokaudella. Avaruusalus *USS Jenolenin* siirtimen puskurimuistissa vuosikausia jumissa ollut Scotty tavataan niin ikään kuudennella tuotantokaudella neljännessä jaksossa. Lisäksi elokuvassa *[[Star Trek – sukupolvet]]* kapteeni Picard tapaa James T. Kirkin, joka on tempautunut tulevaisuuteen merkillisen ilmiön seurauksena.

## Jaksot

## Sarja Suomessa
Suomessa *TNG*:n kolme ensimmäistä kautta esitti Kolmoskanava, jolta se siirtyi PTV-kaapelikanavalle, joka esitti sarjan loppukaudet. Subtv on esittänyt sarjan kaksi ensimmäistä kautta. Vuonna 2012 syyskuussa sarjaa alkoi näyttää Kutonen.

## Sarjaan liittyvät elokuvat
*Star Trek – uusi sukupolvi* -televisiosarjan tähdet on nähty lisäksi myös neljässä elokuvassa:
* *[[Star Trek – sukupolvet]]* (1994, *Star Trek: Generations*)
* *[[Star Trek – ensimmäinen yhteys]]* (1996, *Star Trek: First Contact*)
* *[[Star Trek – kapina]]* (1998, *Star Trek: Insurrection*)
* *[[Star Trek: Nemesis]]* (2002)

## Lähteet
Colisée Pepsi

**Colisée Pepsi** on areena Québecissä. Areena on valmistunut vuonna 1949 ja se on toiminut muun muassa entisen WHA- ja NHL-seuran Québec Nordiquesin kotiareenana vuosina 1972–1995. Myöhemmin areenalla pelasi kotiottelunsa muun muassa Québecin juniorisarjaan kuuluva Québec Remparts ennen uuden Centre Vidéotron -areenan valmistumista vuonna 2015.

Colisée Pepsillä, joka tuolloin kantoi vielä nimeä *Colisée de Québec*, pelattiin vuonna 1974 yksi Neuvostoliiton ja WHA-ammattilaisista koostuvan Kanadan välinen Summit Seriesin ottelu. Areenalla on pelattu myös yhdet ottelut vuosien 1976 ja 1991 Kanada Cupeissa. Areena on isännöinyt myös vuoden 1978 nuorten jääkiekon MM-kisoja yhdessä Montréalin kanssa. Colisée Pepsi toimi myös vuoden 2008 jääkiekon MM-kisojen toisena areenana Halifax Metro Centren ohella.

31. toukokuuta 2015 pelattu Memorial Cupin loppuottelu oli Colisée Pepsin viimeinen virallinen jääkiekko-ottelu. Areena suljettiin syksyllä 2015, jolloin Québecin uusi areena Centre Vidéotron avattiin. Metallica-yhtyeen konsertti 14. syyskuuta oli viimeinen Colisée Pepsissä järjestetty tapahtuma.

## Lähteet

## Aiheesta muualla
Luis Felipe Laverde

**Luis Felipe Laverde Jimenez** (s. 6. heinäkuuta 1979 Urrao) on kolumbialainen maantiepyöräilijä, joka kilpaili ammattilaisena vuosina 2002–2019. Mäkimiehenä tunnettu Laverde voitti etapin Italian ympäriajossa vuosina 2006 ja 2007.

## Saavutuksia

;2001
:Pan-Amerikan mestaruuskilpailut, alle 23-v. maantieajossa kultaa
:Vuelta de la Juventud Colombia, kokonaiskilpailun voitto
;2003
:Settimana Ciclista Lombarda, voitto
;2004
:Italian ympäriajo, kokonaiskilpailussa viidestoista
;2006
:Italian ympäriajo, 14. etapin voitto
;2007
:Italian ympäriajo, 6. etapin voitto
:GP Nobili Rubinetterie, voitto
;2008
:Italian ympäriajo, 5. etapilla kolmas
;2010
:Etelä-Amerikan kisat, maantieajossa hopeaa
:Kolumbian ympäriajo, 6. etapin voitto
;2011
:Pan-Amerikan mestaruuskilpailut, maantieajossa pronssia
;2014
:Etelä-Amerikan kisat, maantieajossa hopeaa
;2015
:Kolumbian ympäriajo, 12. etapin voitto

## Lähteet
*Luis Felipe Laverde trap-friis.dk-tietokannassa 
*Luis Felipe Laverde cyclingarchives.com-tietokannassa